
ΤΕΥΧΟΣ ΔΕΥΤΕΡΟ 


Αρ 


.Φύλλου 1255 


ΑΠΟΦΑΣΕΙΣ 

Αριθμ. ΥΠΠΟΑ/ΑΤΝΕΚ Ε/115620/350 

Μεταβίβαση αρμοδιοτήτων της Υπουργού Πο¬ 
λιτισμού και Αθλητισμού στους Προϊσταμένους 
των Περιφερειακών και Ειδικών Περιφερειακών 
Υπηρεσιών αρμοδιότητας της Γενικής Διεύθυν¬ 
σης Αρχαιοτήτων και Πολιτιστικής Κληρονομιάς 
και στους Προϊσταμένους των Περιφερειακών 
Υπηρεσιών αρμοδιότητας της Γενικής Διεύθυν¬ 
σης Αναστήλωσης, Μουσείων και Τεχνικών Έρ¬ 
γων του Υπουργείου Πολιτισμού και Αθλητισμού. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) του ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Α' 153), 
β) του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (Α' 107), 
γ) των άρθρων 54 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα που κυρώ¬ 
θηκε με το άρθρο πρώτο του π.δ. 63/2005 (Α' 98), 
δ) του π.δ. 4/2018 «Οργανισμός Υπουργείου Πολιτι¬ 
σμού και Αθλητισμού» (Α' 7), 
ε) του π.δ. 70/2015 «Ανασύσταση των Υπουργείων 
Πολιτισμού και Αθλητισμού κ.λπ.» (Α' 114), 
στ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Την υπ'αριθμ. ΥΠΠΟΑ/ΓΔΟΥ/86483/6590/28.2.2018 
Εισηγητική - Οικονομική Έκθεση της Προϊσταμένης 
της Γενικής Διεύθυνσης Οικονομικών Υπηρεσιών του 
ΥΠ.ΠΟ.Α. σύμφωνα με την οποία από τις προτεινόμενες 
διατάξεις δεν προκαλείται πρόσθετη δαπάνη στον Κρα¬ 
τικό Προϋπολογισμό. 

3. Την ανάγκη διασφάλισης της εύρυθμης και αποδο¬ 
τικής λειτουργίας των Υπηρεσιών του Υπουργείου Πολι¬ 
τισμού και Αθλητισμού και της ταχείας προώθησης των 
υποθέσεών του, αποφασίζουμε: 

Άρθρο 1 

Μεταβίβαση αρμοδιοτήτων στους Προϊσταμένους 
των Περιφερειακών και Ειδικών Περιφερειακών Υπη¬ 
ρεσιών της Γενικής Διεύθυνσης Αρχαιοτήτων και Πο¬ 


λιτιστικής Κληρονομιάς του ΥΠΠΟΑ, που λειτουργούν 
σε επίπεδο Διεύθυνσης, εκτός των περιπτώσεων που 
εμπίπτουν στην αρμοδιότητα των Κεντρικών Συμβου¬ 
λίων (παρ. 5 του άρθρου 50 του ν. 3028/2002) και κατά 
λόγον αρμοδιότητας της κάθε Υπηρεσίας σύμφωνα με 
τον Οργανισμό του ΥΠΠΟΑ, ως εξής: 

Α. Στους Προϊσταμένους των Περιφερειακών Υπηρε¬ 
σιών 

1. Η χορήγηση άδειας για: α) την εγκατάσταση ή τη 
λειτουργία βιοτεχνικής ή εμπορικής επιχείρησης, β) την 
τοποθέτηση τηλεπικοινωνιακών ή άλλων εγκαταστά¬ 
σεων, γ) την επιχείρηση οποιουδήποτε τεχνικού ή άλλου 
έργου ή εργασίας, δ) την οικοδομική δραστηριότητα μέ¬ 
χρι 400 τ.μ. και μέχρι τριών ορόφων πλέον του ισογείου, 
πλησίον αρχαίου μνημείου ή αρχαιολογικού χώρου ή 
ιστορικού τόπου αρμοδιότητάς τους, εφόσον κριθεί ότι 
οι ανωτέρω εγκαταστάσεις κ.λπ. δεν επιφέρουν με άμεσο 
ή έμμεσο τρόπο καταστροφή, βλάβη, ρύπανση ή αλλοί¬ 
ωση της μορφής του μνημείου, του χώρου ή του τόπου 
(άρθρα 10,12 παρ. 4, και άρθρο 16 του ν. 3028/2002). 

2. Η χορήγηση άδειας για την άσκηση γεωργίας, κτη¬ 
νοτροφίας, Θήρας ή άλλων συναφών δραστηριοτήτων, 
καθώς και η οικοδομική δραστηριότητα στους χερ¬ 
σαίους αρχαιολογικούς χώρους και ιστορικούς τόπους 
που βρίσκονται εκτός σχεδίου πόλεως, ή εκτός ορίων 
νομίμως υφισταμένων οικισμών (άρθρο 13, παρ. 1 του 
ν. 3028/2002 σε συνδυασμό με το άρθρο 16 του αυτού 
νόμου). 

3. Η χορήγηση άδειας α) για εκμετάλλευση λατομείου 
και πορισμό οικοδομικών υλικών εντός λατομικών πε¬ 
ριοχών και για τη διενέργεια μεταλλευτικών ερευνών 
(άρθρο 10, παρ. 2 του ν. 3028/2002), β) για εκμετάλλευση 
λατομείου ή μεταλλείου και πορισμό οικοδομικών υλι¬ 
κών, όταν η απόσταση από μνημείο, αρχαιολογικό χώρο 
ή ιστορικό τόπο είναι μεγαλύτερη από δύο χιλιόμετρα 
(άρθρα 10, παρ. 2 και 12, παρ. 4 σε συνδυασμό με το 
άρθρο 16 του αυτού νόμου). 

4. Η χορήγηση άδειας σε ενεργούς οικισμούς ή τμήμα¬ 
τά τους που αποτελούν αρχαιολογικούς χώρους ή ιστο¬ 
ρικούς τόπους, καθώς και σε μη ενεργούς οικισμούς ή 
τμήματά τους, που βρίσκονται εντός σχεδίου πόλεως 
ή των ορίων νομίμως υφισταμένων ενεργών οικισμών 
και αποτελούν αρχαιολογικούς χώρους ή ιστορικούς 
τόπους, για α) την ανέγερση νέων κτισμάτων, εφόσον 
συνάδουν από πλευράς όγκου, δομικών υλικών και λει- 

τουργίας με το χαρακτήρα του οικισμού, β) την αποκατά¬ 
σταση ερειπωμένων κτισμάτων, εφόσον τεκμηριώνεται 
η αρχική τους μορφή, γ) την κατεδάφιση υφισταμένων 
κτισμάτων, εφόσον δεν αλλοιώνεται ο χαρακτήρας του 
συνόλου ή έχουν χαρακτηρισθεί ετοιμόρροπα κατά τις 
διατάξεις του άρθρου 41 του ν. 3028/2002, δ) την εκτέ¬ 
λεση οποιουδήποτε έργου στα υφιστάμενα κτίσματα, 
στους ιδιωτικούς ακάλυπτους χώρους και τους κοινό¬ 
χρηστους χώρους, λαμβανομένου πάντα υπόψη του 
χαρακτήρα του οικισμού, ως αρχαιολογικού χώρου ή 
ιστορικού τόπου, ε) τη χρήση κτίσματος ή των ελεύθε¬ 
ρων χώρων του, εφόσον εναρμονίζεται με το χαρακτήρα 
και τη δομή τους (άρθρο 14, παρ. 1 και 2 και άρθρο 16 
του ν. 3028/2002). 

5. Η έγκριση κάθε εργασίας, επέμβασης ή αλλαγής 
χρήσης σε ακίνητα μνημεία (άρθρο 10, παρ. 4 του 
ν. 3028/2002). 

6. Η διακοπή εργασιών που εκτελούνται σε ακίνητο 
μνημείο ή το περιβάλλον του κατά παράβαση των διατά¬ 
ξεων της παραγράφου 5 του άρθρου 10 του ν. 3028/2002. 

7. Η απόφαση καταλογισμού του συνόλου ή μέρους 
της σχετικής δαπάνης σε βάρος των υπόχρεων σε περί¬ 
πτωση αδράνειας ή καθυστέρησης αυτών να προβούν 
στην εκτέλεση των ανωτέρω εργασιών, καθώς και στην 
περίπτωση που αυτές κρίνονται ανεπαρκείς (άρθρο 11, 
παρ. 2 του ν. 3028/2002). 

8. Η απόφαση για την εκτέλεση επειγουσών εργασιών 
συντήρησης, στερέωσης και προστασίας ακινήτων μνη¬ 
μείων, ιδιαιτέρως σε περιπτώσεις ετοιμορροπίας (άρθρο 
40, παρ. 2 και άρθρο 41, παρ. 3 του ν. 3028/2002). 

9. Η απόφαση για την εκπόνηση μελετών και η εκτέ¬ 
λεση αρχαιολογικών έργων που περιλαμβάνονται στο 
εγκεκριμένο από το Κ.Α.Σ. ή το Κ.Σ.Ν.Μ. πρόγραμμα δρά¬ 
σης των Υπηρεσιών (άρθρα 37,40 παρ. 1 και 43, παρ. 1 
του ν. 3028/2002). 

10. Η έκδοση σημάτων και πρωτοκόλλων, μετά οποία 
διαπιστώνεται η πλήρωση των προϋποθέσεων, από τις 
οποίες απορρέουν έννομες συνέπειες, σύμφωνα με την 
διάταξη της παρ. 14 του άρθρου 73 του ν. 3028/2002. 

11. Η διαπίστωση εάν συντρέχει λόγος και η έγκριση 
καταβολής αποζημίωσης ιδιοκτητών για προσωρινή στέ¬ 
ρηση ή περιορισμό χρήσης ακινήτου, που επιβάλλεται 
για την προστασία αρχαιολογικών χώρων, μνημείων ή 
ιστορικών τόπων, εφόσον το ποσόν αυτής δεν υπερβαί¬ 
νει τα 3.000 ευρώ κατ' έτος (άρθρο 9 παρ. 4, άρθρο 19 
και άρθρο 36 παρ. 16 σε συνδυασμό με το άρθρο 16 
του ν. 3028/2002). 

12. Η μέριμνα για την τήρηση των διαδικασιών εισα¬ 
γωγής Πολιτιστικών Αγαθών, πλην των περιπτώσεων της 
παρ. 11 του άρθρου 34 του ν. 3028/2002 (άρθρα 33, 34 
του ν. 3028/2002). 

13. Η χορήγηση αδείας φωτογραφήσεως, κινημα¬ 
τογραφήσεις και βιντεοσκοπήσεως σε μεμονωμένα 
μνημεία, αρχαιολογικούς χώρους, ιστορικούς τόπους 
και μουσεία που ανήκουν στο Δημόσιο (άρθρο 46 του 
ν. 3028/2002). 

14. Οι εγκρίσεις μετακινήσεως εκτός έδρας του υφι¬ 
στάμενου προσωπικού της Διευθύνσεως εντός των γε¬ 
ωγραφικών ορίων της περιφέρειας αρμοδιότητάς τους. 


15. Η εισαγωγή προςταΤοπικά Συμβούλια Μνημείων 
θεμάτων για τα οποία είναι αρμόδια η Υπηρεσία τους 
και η διαβίβαση στις αρμόδιες Διευθύνσεις της Κ.Υ. του 
ΥΠ.ΠΟ.Α. θεμάτων, για τα οποία είναι αρμόδιο να γνω- 
μοδοτήσει το Κεντρικό Αρχαιολογικό Συμβούλιο ή το 
Κεντρικό Συμβούλιο Νεωτέρων Μνημείων (άρθρα 49, 
παρ. 2 και 50, παρ. 5 του ν. 3028/2002). 

16. Η εκτέλεση παντός έργου για την επισκευή, συντή¬ 
ρηση, βελτίωση των εγκαταστάσεων ή διαμόρφωση του 
κτηρίου ή του περιβάλλοντος χώρου μουσείων, αρχαι¬ 
ολογικών συλλογών ή αποθηκών και κάθε κτηρίου εν 
γένει που υπάγεται στην αρμοδιότητα της Γενικής Διεύ¬ 
θυνσης Αρχαιοτήτων και Πολιτιστικής Κληρονομιάς, 
μέχρι προϋπολογισμού ποσού 15.000 ευρώ (χωρίς το 
Φ.Π.Α.) και χωρίς να προκαλείται αλλοίωση της μορφής 
τους. Για έργα προϋπολογισμού δαπάνης άνω των 15.000 
ευρώ (χωρίς το Φ.Π.Α.), η εκτέλεση θα πραγματοποιείται 
έπειτα από μελέτη που θα εγκρίνεται από την αρμόδια 
Διεύθυνση της Κ.Υ. του ΥΠ.ΠΟ.Α.. 

17. α) Η έκδοση αποφάσεων για τη διενέργεια διερευ¬ 
νητικής ή σωστικής ανασκαφής, τη συντήρηση και τη 
φύλαξη των ευρημάτων (άρθρο 9, παρ. 1 και άρθρο 37, 
παρ. 1 3 του ν. 3028/2002), καθώς και η έκδοση απο¬ 
φάσεων για τη φύλαξη ευρημάτων προερχομένων από 
συστηματική ανασκαφή. 

β) Η χορήγηση άδειας για την πρόσβαση ειδικών επι¬ 
στημόνων στο χώρο σωστικής ανασκαφής (άρθρο 37, 
παρ. 4 του ν. 3028/2002). 

γ) Η έκδοση απόφασης για τη χρηματοδότηση σω¬ 
στικής ανασκαφής από τον κύριο του έργου (άρθρο 37, 
παρ. 6, εδάφιο 4 του ν. 3028/2002). 

δ) Η έκδοση απόφασης για τη διατήρηση ή μη αρχαίου 
(άρθρο 9, παρ. 1 του ν. 3028/2002). 

18. Η απόφαση για τη χορήγηση αμοιβής σε αυτόν που 
προέβη στη δήλωση αρχαίου, που περιέρχεται στο Δη¬ 
μόσιο, ή στην υπόδειξη τόπου, όπου βρίσκονται άγνω¬ 
στα στην Υπηρεσία κινητά αρχαία, εφόσον η χρηματική 
τους αξία δεν υπερβαίνει το ποσό των 1500 ευρώ, όπως 
εκάστοτε αναπροσαρμοζόμενο ισχύει (άρθρα 24 παρ. 3 
και 4 του ν. 3028/2002). 

19. Η εξαγωγή μνημείων που πιστοποιείται ότι έχουν 
εισαχθεί προσωρινά στη Χώρα και βρίσκονται νομίμως 
στην κατοχή ή την κυριότητα του ενδιαφερομένου (άρ¬ 
θρο 34, παρ. 5 του ν. 3028/2002). 

20.0 ορισμός επόπτη αρχαιολογικής έρευνας πεδίου, 
ανασκαφής, επιφανειακής ή άλλης μορφής επιφανειακής 
έρευνας (άρθρο 36 παρ. 7 του ν. 3028/2002). 

21. Η μέριμνα για τη λειτουργία των εκκλησιαστικών 
μουσείων (άρθρο 45 του ν. 3028/2002 και άρθρο 6 παρ. 

5 του ν. 2557/1997). 

22. Η εξέταση εκκλησιαστικών και θρησκευτικού χα¬ 
ρακτήρα εν γένει ακινήτων υπό χαρακτηρισμό (άρθρο 

6 παρ. 6 του ν. 3028/2002). 

23. Όλες οι κατά την παρούσα απόφαση μεταβιβα¬ 
ζόμενες αρμοδιότητες που αφορούν νεώτερα εκκλη¬ 
σιαστικά ή θρησκευτικού χαρακτήρα εν γένει μνημεία. 

24. Όλες οι ενέργειες που προβλέπονται από τις δι¬ 
ατάξεις του άρθρου 22 σχετικά με την κατάσχεση 
(αναγκαστική ή συντηρητική) κινητών μνημείων μετά- 

γενέστερων του 1453 και έως το 1830 (άρθρο 22 του 
ν. 3028/2002). 

25. Αποφάσεις απευθείας ανάθεσης κατόπιν διαπραγ¬ 
ματεύσεων, συμβάσεις και σχετικές πράξεις, όταν προ- 
καλείται δαπάνη μέχρι του ποσού των 20.000,00 €, μη 
συμπεριλαμβανομένου του Φ.Π.Α., αναπροσαρμοζόμενη 
σύμφωνα με την κείμενη νομοθεσία. Οι απευθείας ανα¬ 
θέσεις επιτρέπονται, εφόσον δεν παραβιάζουν διατάξεις 
της κείμενης νομοθεσίας. 

26. Αποφάσεις και εντολές που αφορούν σε προκη¬ 
ρύξεις διαγωνισμών (πρόχειρων, δημόσιων ή διεθνών) 
καθώς και κάθε σχετική με αυτές απόφαση ή πράξη, 
εκτός των ειδικών περιπτώσεων που προβλέπονται 
από την κείμενη νομοθεσία και με την επιφύλαξη των 
διατάξεων του π.δ. 263/1987, όπως συμπληρώθηκε από 
το ν. 2947/2001. 

27. Αποφάσεις και εντολές που αφορούν στην προκή¬ 
ρυξη θέσεων προσωπικού ιδιωτικού δικαίου ορισμένου 
χρόνου (ΙΔΟΧ), σε κάθε σχετική με αυτή απόφαση ή πρά¬ 
ξη, καθώς και στη λύση της σχέσεως εργασίας, σύμφωνα 
με την κείμενη νομοθεσία. 

28. Πράξεις εκκαθάρισης δαπανών και κάθε σχετι¬ 
κή απόφαση όπως ορίζεται στο π.δ. 113/2010 και το 
ν. 4270/2014 όπως έχουν τροποποιηθεί και ισχύουν. 

29. Η χορήγηση άδειας περάτωσης εργασιών οικοδό¬ 
μησης μετά το πέρας σωστικής ανασκαφικής έρευνας 
(παράδοση αρχαιολογικού χώρου). 

30. Η χορήγηση άδειας για τη χρήση οργάνων δια- 
σκόπησης προς διερεύνηση του υπεδάφους (παρ. 2 του 
άρθρου 38 του ν. 3028/2002). 

31. Η χορήγηση άδειας σε ειδικούς επιστήμονες για 
την πρόσβαση σε αρχαιολογικούς χώρους, μνημεία, ή 
ιστορικούς τόπους, ή σε κινητά μνημεία που ευρίσκο- 
νται σε δημόσια μουσεία, συλλογές, ή αποθήκες, ή στην 
κατοχή ιδιωτών ή νομικών προσώπων, με σκοπό τη φω¬ 
τογράφηση, τη μελέτη, τη σχεδίαση, ή τη δημοσίευσή 
τους, εφόσον συντρέχουν οι νόμιμες προς τούτο προϋ¬ 
ποθέσεις (άρθρα 11 παρ. 3, 29 παρ. 1 και 46 παρ. 3 του 
ν. 3028/2002). 

32. Η παροχή σύμφωνης γνώμης μετά από αιτιολογη¬ 
μένη γνωμοδότηση του Τοπικού Συμβουλίου Μνημεί¬ 
ων, που προηγείται της υπαγωγής για την τακτοποίηση 
αυθαιρέτων κατασκευών ή τακτοποίηση αυθαιρέτων 
χρήσεων σε αρχαιολογικούς χώρους, ιστορικούς τόπους 
και στο άμεσο περιβάλλον μνημείων, εφόσον η προςτα- 
κτοποίηση κατασκευή δεν υπερβαίνει τα 100 τ.μ. και δεν 
βλάπτει τα μνημεία και τους προστατευόμενουςτόπους. 
Η παροχή σύμφωνης γνώμης κατά τα ανωτέρω δύναται 
να επιβάλλει όρους και περιορισμούς στον όγκο, τη μορ¬ 
φή και τη χρήση για την προσαρμογή του αυθαιρέτου 
στο προστατευόμενο περιβάλλον, κατά τις διατάξεις του 
άρθρου 116, παρ. 9 και 10 του ν. 4495/2017. 

33. Η χορήγηση άδειας απουσίας σύντομης χρονικής 
διάρκειας στο υπαγόμενο στη Διεύθυνσή του προσωπι¬ 
κό για επιμορφωτικούς ή επιστημονικούς λόγους. 

Β. Στους Προϊσταμένους των Ειδικών Περιφερειακών 
Υπηρεσιών 

1. Η χορήγηση αδείας φωτογραφήσεως, κινημα¬ 
τογραφήσεις και βιντεοσκοπήσεως (άρθρο 46 του 
ν. 3028/2002). 


2. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδια η Ειδική Περιφερει¬ 
ακή Υπηρεσία και η διαβίβαση στις αρμόδιες Διευθύν¬ 
σεις της Κ.Υ. του ΥΠ.ΠΟ.Α. θεμάτων, για τα οποία είναι 
αρμόδιο να γνωμοδοτήσει το Κεντρικό Αρχαιολογικό 
Συμβούλιο - Συμβούλιο Μουσείων ή το Κεντρικό Συμ¬ 
βούλιο Νεωτέρων Μνημείων (άρθρα 49, παρ. 2 και 50, 
παρ. 5 του ν. 3028/2002). 

3. Η εκτέλεση παντός έργου για την επισκευή, συντή¬ 
ρηση, βελτίωση των εγκαταστάσεων ή διαμόρφωση του 
κτηρίου ή του περιβάλλοντος χώρου μουσείων, αρχαι¬ 
ολογικών συλλογών ή αποθηκών και κάθε κτηρίου εν 
γένει που υπάγεται στην αρμοδιότητα της Γενικής Δι¬ 
εύθυνσης Αρχαιοτήτων και Πολιτιστικής Κληρονομιάς, 
μέχρι προϋπολογισμού ποσού 15.000 ευρώ (χωρίς το 
Φ.Π.Α.) και χωρίς να προκαλείται αλλοίωση της μορφής 
τους. Για έργα προϋπολογισμού δαπάνης άνω των 15.000 
ευρώ (χωρίςτο Φ.Π.Α.), η εκτέλεση θα πραγματοποιείται 
έπειτα από μελέτη που θα εγκρίνεται από την αρμόδια 
Διεύθυνση της Κ.Υ. του ΥΠ.ΠΟ.Α.. 

4. Η χορήγηση άδειας σε ειδικούς επιστήμονες για την 
πρόσβαση σε κινητά μνημεία που ευρίσκονται σε δημό¬ 
σια μουσεία, συλλογές, ή αποθήκες, με σκοπό τη φω¬ 
τογράφηση, τη μελέτη, ή τη δημοσίευσή τους, εφόσον 
συντρέχουν οι νόμιμες προς τούτο προϋποθέσεις (άρθρα 
11 παρ. 3, 29 παρ. 1 και 46 παρ. 3 του ν. 3028/2002). 

5. Πράξεις εκκαθάρισης δαπανών και κάθε σχετι¬ 
κή απόφαση όπως ορίζεται στο π.δ. 113/2010 και το 
ν. 4270/2014 όπως έχουν τροποποιηθεί και ισχύουν. 

6. Η χορήγηση άδειας απουσίας σύντομης χρονικής δι¬ 
άρκειας στο υπαγόμενο στη Διεύθυνσή του προσωπικό 
για επιμορφωτικούς ή επιστημονικούς λόγους. 

7. Αποφάσεις απευθείας ανάθεσης κατόπιν διαπραγ¬ 
ματεύσεων, συμβάσεις και σχετικές πράξεις, όταν προ- 
καλείται δαπάνη μέχρι του ποσού των 20.000,00 €, μη 
συμπεριλαμβανομένου του Φ.Π.Α., αναπροσαρμοζόμενη 
σύμφωνα με την κείμενη νομοθεσία. Οι απευθείας ανα¬ 
θέσεις επιτρέπονται, εφόσον δεν παραβιάζουν διατάξεις 
της κείμενης νομοθεσίας. 

8. Αποφάσεις και εντολές που αφορούν σε προκηρύ¬ 
ξεις διαγωνισμών (πρόχειρων, δημόσιων ή διεθνών) κα¬ 
θώς και κάθε σχετική με αυτές απόφαση ή πράξη, εκτός 
των ειδικών περιπτώσεων που προβλέπονται από την 
κείμενη νομοθεσία και με την επιφύλαξη των διατά¬ 
ξεων του π.δ. 263/1987, όπως συμπληρώθηκε από το 
ν. 2947/2001. 

9. Αποφάσεις και εντολές που αφορούν στην προκή¬ 
ρυξη θέσεων προσωπικού ιδιωτικού δικαίου ορισμένου 
χρόνου (ΙΔΟΧ), σε κάθε σχετική με αυτή απόφαση ή πρά¬ 
ξη, καθώς και στη λύση της σχέσεως εργασίας, σύμφωνα 
με την κείμενη νομοθεσία. 

Γ. Στον Προϊστάμενο της Εφορείας Εναλίων Αρχαιοτή¬ 
των, πέραν από τις αρμοδιότητες που μεταβιβάζονται 
στους Προϊστάμενους των Περιφερειακών Υπηρεσιών, 
που εφαρμόζονται αναλόγως, εάν πρόκειται περί μνη¬ 
μείων, αρχαιολογικών χώρων και ιστορικών τόπων ευρι¬ 
σκομένων στη θάλασσα ή σε λίμνες ή στους ποταμούς, 
μεταβιβάζονται επιπλέον οι αρμοδιότητες: 

1. Η χορήγηση άδειας για την αλιεία, την αγκυροβολιά 
και την υποβρύχια δραστηριότητα με αναπνευστικές 




13792 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 255/05.04.2018 


συσκευές στους ενάλιους αρχαιολογικούς χώρους και 
ιστορικούς τόπους (άρθρο 15, παρ. 1 του ν. 3028/2002). 

2. Η χορήγηση άδειας για τη χρήση οργάνων διασκό- 
πησης προς διερεύνηση του βυθού ή του πυθμένα (άρ¬ 
θρο 15, παρ. 3 του ν. 3028/2002). 

3. Η χορήγηση άδειας για την εκτέλεση λιμενικών έρ¬ 
γων (άρθρο 15 παρ. 5 του ν. 3028/2002). Εφόσον δεν 
πρόκειται για εκτέλεση έργου πλησίον χερσαίου μνημεί¬ 
ου, χερσαίου αρχαιολογικού χώρου ή ιστορικού τόπου. 

4. Η χορήγηση άδειας καθαρισμού βυθού ή ναυαγιαί¬ 
ρεσης χωρίς επέμβαση στον αρχαιολογικό χώρο. 

5. Πράξεις εκκαθάρισης δαπανών και κάθε σχετι¬ 
κή απόφαση όπως ορίζεται στο π.δ. 113/2010 και το 
ν. 4270/2014 όπως έχουν τροποποιηθεί και ισχύουν. 

Δ. Στον Προϊστάμενο της Εφορείας Παλαιοανθρωπο¬ 
λογίας - Σπηλαιολογίας, πέραν από τις αρμοδιότητες που 
μεταβιβάζονται στους Προϊστάμενους των Περιφερει¬ 
ακών Υπηρεσιών, που εφαρμόζονται αναλόγως, καθώς 
και εκείνες του Προϊσταμένου της Εφορείας Εναλίων 
Αρχαιοτήτων, εάν πρόκειται περί σπηλαίων με υποβρύ¬ 
χιες εντός αυτών αρχαιότητες, καθώς και εάν πρόκειται 
περί σπηλαίων και παλαιοντολογικών καταλοίπων κατά 
την έννοια του εδαφ. αα) της παρ. β'του άρθρου 2 του 
ν. 3028/2002. 

Άρθρο 2 

Μεταβίβαση γενικών αρμοδιοτήτων στους Προϊ¬ 
σταμένους Τμημάτων των Περιφερειακών και Ειδικών 
Περιφερειακών Υπηρεσιών της Γενικής Διεύθυνσης Αρ¬ 
χαιοτήτων και Πολιτιστικής Κληρονομιάς του ΥΠΠΟΑ, 
ως εξής: 

Α. Στους Προϊσταμένους Τμημάτων των Περιφερεια¬ 
κών Υπηρεσιών 

1. Απαντήσεις σε πολίτες ή φορείς για θέματα αρμο¬ 
διότητας του οικείου τμήματος. 

2. Προπαρασκευαστικά, υπομνηστικά και γενικά όλα 
τα διαδικαστικά έγγραφα ενημερωτικού περιεχομένου. 

3. Εγκρίσεις για τη θέση εγγράφων αρμοδιότητάς τους 
στο Αρχείο, χορηγήσεις αντιγράφων των εγγράφων αυ¬ 
τών, γνωστοποιήσεις διοικητικών εγγράφων στους υπαλ¬ 
λήλους του Τμήματος (ν. 2690/1999, αρ. 5). 

4. Χορήγηση στατιστικών στοιχείων για διεθνή κείμενα 
αρμοδιότητας τμήματος. 

5. Προγραμματισμός και εισήγηση για τις μετακινήσεις 
εκτός έδρας των υπαλλήλων του οικείου τμήματος. 

6. Προγραμματισμός και εισήγηση για τις άδειες επι¬ 
δημίας και εκπαιδευτικών αδειών των ΠΕ δικαιούχων 
υπαλλήλων του οικείου τμήματος. 

7. Η εισήγηση για την πρόσληψη προσωπικού για την 
εκτέλεση έργων δι' αυτεπιστασίας από τη Διεύθυνση 
στην οποία υπάγονται. 

Β. Στους ΠροϊσταμένουςΤμημάτων των Ειδικών Περι¬ 
φερειακών Υπηρεσιών 

1. Απαντήσεις σε πολίτες ή φορείς για θέματα αρμο¬ 
διότητας του οικείου τμήματος. 

2. Προπαρασκευαστικά, υπομνηστικά και γενικά όλα 
τα διαδικαστικά έγγραφα ενημερωτικού περιεχομένου. 

3. Εγκρίσεις για τη θέση εγγράφων αρμοδιότητάς τους 
στο Αρχείο, χορηγήσεις αντιγράφων των εγγράφων αυ¬ 


τών, γνωστοποιήσεις διοικητικών εγγράφων στους υπαλ¬ 
λήλους του Τμήματος (ν. 2690/1999, αρ. 5). 

4. Χορήγηση στατιστικών στοιχείων για διεθνή κείμενα 
αρμοδιότητας τμήματος. 

5. Προγραμματισμός και εισήγηση για τις μετακινήσεις 
εκτός έδρας των υπαλλήλων του οικείου τμήματος. 

6. Προγραμματισμός και εισήγηση για τις άδειες επι¬ 
δημίας και εκπαιδευτικών αδειών των ΠΕ δικαιούχων 
υπαλλήλων του οικείου τμήματος. 

7. Η εισήγηση για την πρόσληψη προσωπικού για την 
εκτέλεση έργων δι' αυτεπιστασίας από τη Διεύθυνση 
στην οποία υπάγονται. 

Άρθρο 3 

Μεταβίβαση ειδικών αρμοδιοτήτων στους Προϊσταμέ¬ 
νους τωνΤμημάτων Περιφερειακών και Ειδικών Περιφε¬ 
ρειακών Υπηρεσιών της Γενικής Διεύθυνσης Αρχαιοτή¬ 
των και Πολιτιστικής Κληρονομιάς του ΥΠΠΟΑ, ως εξής: 

Α. Στους ΠροϊσταμένουςτωνΤμημάτων Προϊστορικών 
και Κλασικών και Βυζαντινών και Μεταβυζαντινών Αρ¬ 
χαιοτήτων και Μουσείων των Περιφερειακών Υπηρεσιών 
της ΓΔΑΠΚ 

1. Η χορήγηση άδειας εκτέλεσης έργου ή έγκρισης 
Μελετών Περιβαλλοντικών Επιπτώσεων σε περιοχές 
που δεν υπάρχουν μνημεία και δεν απαιτείται γνώμη 
Συμβουλίου. 

2. Η κατάρτιση του ανά τριετία πορίσματος επιθεώρη- 
σηςγιατην κατάσταση κάθε ακίνητου μνημείου (άρθρο 
4 παρ. 2 του ν. 3028/2002), από κοινού με τον Προϊστά¬ 
μενο του Τμήματος Αρχαιολογικών Έργων και Μελετών 
και τον Προϊστάμενο του Τμήματος Συντήρησης. 

3. Η χορήγηση άδειας ελεύθερης επίσκεψης μουσείων 
και αρχαιολογικών χώρων σε όσους έχουν το προς τούτο 
δικαίωμα, σύμφωνα με τις οικείες διατάξεις που ισχύουν 
κάθε φορά (άρθρο 46, παρ. 1 του ν. 3028/2002 και άρθρο 
9 του ν. 736/1977). 

4. Η χορήγηση αδείας στις υπηρεσίες του ΥΠΠΟΑ για 
την παραγωγή, αναπαραγωγή και διάδοση στο κοινό 
για άμεσο ή έμμεσο οικονομικό ή εμπορικό σκοπό, εκ¬ 
μαγείων, αντιγράφων ή απεικονίσεων μνημείων, που 
ανήκουν στο Δημόσιο, είτε ακινήτων που βρίσκονται 
σε αρχαιολογικούς χώρους και ιστορικούς τόπους ή είναι 
μεμονωμένα, είτε κινητών που βρίσκονται σε μουσεία 
ή συλλογές του Δημοσίου με οποιονδήποτε τρόπο και 
μέσο (άρθρο 46, παρ. 4 του ν. 3028/2002). 

5. Η χορήγηση άδειας εκτέλεσης εκσκαφών από από- 
ψεως αρχαιολογικού νόμου για ανεύρεση μη αρχαι¬ 
ολογικών θησαυρών (άρθρο 10 του ν. 3028/2002 και 
ν. 6133/1934). 

6. Η χορήγηση έγκρισης για τη μεταφορά κινητών μνη¬ 
μείων εντός της περιφέρειάς τους για τη συντήρηση ή 
έκθεσή τους, ή από τις ανασκαφές σε κρατικά μουσεία, 
συλλογές ή αρχαιολογικές αποθήκες (άρθρο 36, παρ. 10 
του ν. 3028/2002). 

7. Η χορήγηση άδειας για τη φωτογράφηση, τη μελέτη, 
τη σχεδίαση, ή τη δημοσίευση δημοσιευμένων κινητών 
και ακινήτων αρχαίων. 

8. Η έκδοση απόφασης για κινητά αρχαία της παρ. 5 
του άρθρου 23 του ν. 3028/2002. 

9. Η επιβολή στον ιδιοκτήτη ακινήτου της υποχρέωσης 
να επιτρέψει την υπό όρους επίσκεψη ακινήτου αρχαίου 
ή νεωτέρου μνημείου που διατηρείται εντός της ιδιοκτη¬ 
σίας του, καθώς και τη φωτογράφηση και μελέτη αυτού 
(άρθρο 9, παρ. 3 και άρθρο 11 του ν. 3028/2002). 

10. Η τήρηση των διαδικασιών της κατοχής ή της κυ¬ 
ριότητας κινητών μνημείων, που ανήκουν σε φυσικά 
πρόσωπα (άρθρο 28 του ν. 3028/2002). 

11. Η χορήγηση βεβαίωσης ότι τα αγαθά που προορί¬ 
ζονται προς εξαγωγή από την ελληνική επικράτεια δεν 
είναι μνημεία (άρθρο 34 του ν. 3028/2002 και παρ. 2 του 
άρθρου ΙΟτουπ.δ. 941/1977). 

12. Η παραλαβή δηλώσεων για την ανακάλυψη ή εύ¬ 
ρεση ακινήτου αρχαίου, η εξέταση, καταγραφή, αξιολό¬ 
γηση και λήψη μέτρων προστασίας τούτου, στα οποία 
περιλαμβάνεται και η διακοπή των εκτελουμένων έργων 
ή εργασιών στο ακίνητο όπου το αρχαίο αυτό ανακα¬ 
λύφθηκε ή βρισκόταν (παρ. 1 και 2 του άρθρου 8 του 
ν. 3028/2002). 

13. Η παραλαβή δηλώσεων για την ανακάλυψη, εύ¬ 
ρεση ή περιέλευση σε πρόσωπο κινητού αρχαίου (παρ. 
1 και 2 του άρθρου 24 του ν. 3028/2002. Ωσαύτως, και 
η παραλαβή δηλώσεων και η χορήγηση αδείας κατά 
τα προβλεπόμενα στις παρ. 3-4 του άρθρου 73 του 
ν. 3028/2002. 

14. Όλες οι ενέργειες που είναι απαραίτητες για τη φύ¬ 
λαξη κινητών μνημείων, που ευρίσκονται στην κατοχή 
ή την κυριότητα τρίτων (άρθρο 27 του ν. 3028/2002). 

15. Η υπηρεσιακή αλληλογραφία που αφορά σε θέμα¬ 
τα ανιχνευτών μετάλλου. 

Β. Στον Προϊστάμενο του Τμήματος Αρχαιολογικών 
Έργων και Μελετών 

1. Η υπηρεσιακή αλληλογραφία για την εκτέλεση 
επειγουσών εργασιών συντήρησης, στερέωσης και προ¬ 
στασίας ακινήτων μνημείων, ιδιαιτέρως σε περιπτώσεις 
ετοιμορροπίας (άρθρο 40, παρ. 2 και άρθρο 41, παρ. 3 
του ν. 3028/2002). 

2. Η υπηρεσιακή αλληλογραφία για τη λήψη των ανα¬ 
γκαίων μέτρων συντήρησης ή στερέωσης και εν γένει 
προστασίας ετοιμόρροπου ακινήτου μνημείου. 

3. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε ακίνητου μνημείου (άρθρο 
4 παρ. 2 του ν. 3028/2002), από κοινού με τους Προϊστά¬ 
μενους των Τμημάτων Προϊστορικών και Κλασικών και 
Βυζαντινών Αρχαιολογικών Χώρων, Μνημείων, Αρχαιο- 
γνωστικής Έρευνας και Μουσείων και τον Προϊστάμενο 
του Τμήματος Συντήρησης. 

Γ. Στον Προϊστάμενο του Τμήματος Συντήρησης Αρ¬ 
χαιοτήτων και Έργων Τέχνης 

1. Η υπηρεσιακή αλληλογραφία για την εκτέλεση ερ¬ 
γασιών μεταφοράς ή μετακίνησης ακινήτου μνημείου ή 
απόσπασης γλυπτικών, ζωγραφικών, ψηφιδωτών, διακο- 
σμητικών ή άλλων στοιχείων ακινήτου επίσης μνημείου, 
εφόσον έχει εκδοθεί σχετική εγκριτική απόφαση, ή η 
εκτέλεση των εργασιών αυτών χωρίς υπαίτια καθυστέ¬ 
ρηση και χωρίς άλλη διατύπωση, εάν παρίσταται επεί¬ 
γουσα ανάγκη (άρθρο 42 του ν. 3028/2002). 

2. Η υπηρεσιακή αλληλογραφία για την εκτέλεση επει- 
γουσών εργασιών συντήρησης, στερέωσης και προστα¬ 


σίας ετοιμόρροπων μνημείων (άρθρα 40 παρ. 2,41 παρ. 
3,43 παρ. 2). 

3. Η υπηρεσιακή αλληλογραφία για την τήρηση των 
διαδικασιών και η σχετική έγκριση για την εξαγωγή νε¬ 
ότερων αντικειμένων, εφόσον έχει εκδοθεί η σχετική 
άδεια εκτός περιπτώσεων της παρ. 11 του άρθρου 34 
του ν. 3028/2002. 

4. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε ακίνητου μνημείου (άρθρο 
4 παρ. 2 του ν. 3028/2002), από κοινού με τους Προϊστά¬ 
μενους των Τμημάτων Προϊστορικών και Κλασικών και 
Βυζαντινών Αρχαιολογικών Χώρων, Μνημείων, Αρχαιο- 
γνωστικής Έρευνας και Μουσείων και τον Προϊστάμενο 
του Τμήματος Αρχαιολογικών Έργων και Μελετών. 

5. Όλες οι ενέργειες που είναι απαραίτητες για τη συ¬ 
ντήρηση κινητών μνημείων, που ευρίσκονται στην κατο¬ 
χή ή την κυριότητα τρίτων (άρθρο 27 του ν. 3028/2002). 

6. Εισηγήσεις για άδειες δειγματοληψίας σε συνεργα¬ 
σία με το αρμόδιο Τμήμα Αρχαιοτήτων. 

7. Την εισήγηση για την έγκριση ή μη μελετών συντή¬ 
ρησης. 

8. Την εισήγηση για τα αιτήματα των δειγματοληψιών. 

9. Την εισήγηση για την ένταξη δράσεων σχετικές με 
τη συντήρηση, στο πλαίσιο κατάρτισηςτου ετήσιου Επι¬ 
χειρησιακού Σχεδίου. 

Δ. Στον Προϊστάμενο του Τμήματος Διοικητικής και 
Οικονομικής Υποστήριξης 

1. Αποφάσεις κατατάξεως του προσωπικού ιδιωτικού 
δικαίου ορισμένου χρόνου (ΙΔΟΧ). 

2. Υποβολή των κατά περίπτωση απαραίτητων σύμφω¬ 
να με την κείμενη νομοθεσία δηλώσεων που αφορούν 
στο προσωπικό ιδιωτικού δικαίου ορισμένου χρόνου 
(ΙΔΟΧ) προς ασφαλιστικούς φορείς, Ο.Α.Ε.Δ. κ.λπ.. 

3. Βεβαιώσεις και πιστοποιητικά που αφορούν στην 
υπηρεσιακή κατάσταση των υπαλλήλων με σχέση ερ¬ 
γασίας ιδιωτικού δικαίου ορισμένου χρόνου. 

4. Αποφάσεις χορηγήσεως στους υπαλλήλους, με οι- 
αδήποτε σχέση εργασίας, αναρρωτικών αδειών, αδειών 
κυήσεως και λοχείας, μητρότητας, καθώς και τα έγγρα¬ 
φα παραπομπής των υπαλλήλων σε υγειονομική εξέτα¬ 
ση για λόγους ασθένειας με ή χωρίς αποδοχές, ειδικής 
άδειας απουσίας για συμμετοχή σε εξετάσεις εκπαιδευ¬ 
τικών ιδρυμάτων. 

5. Απλά διαβιβαστικά έγγραφα αιτημάτων και υπηρε¬ 
σιακών μεταβολών των υπαλλήλων στο ΥΠ.ΠΟ.Α.. 

Ε. Στον Προϊστάμενο του Τμήματος Συντήρησης Αρχαι¬ 
οτήτων καΓΕργων Τέχνης του Νομισματικού Μουσείου. 

Να εισηγείται και να εκτελεί σε συνεργασία με τις αρ¬ 
μόδιες Υπηρεσίες του ΥΠΠΟΑ, συντήρηση των ψηφιδω¬ 
τών, των τοιχογραφιών, του ξύλου και του μαρμάρινου 
διακόσμου του κτηρίου, όπου στεγάζεται η Νομισματική 
Συλλογή. 

ΣΤ. Στους ΠροϊσταμένουςΤμημάτων των Ειδικών Πε¬ 
ριφερειακών Υπηρεσιών της ΓΔΑΠΚ 

Όσον αφορά τις ειδικές εξουσιοδοτήσεις στους Προϊ- 
σταμένουςΤμημάτωντων Ειδικών Περιφερειακών Υπη¬ 
ρεσιών της Γενικής Διεύθυνσης Αρχαιοτήτων και Πολιτι¬ 
στικής Κληρονομιάς, αυτές εφαρμόζονται αναλόγως με 
αυτές των Τμημάτων των Περιφερειακών Υπηρεσιών. 

Ζ. Στους Προϊσταμένους των Τμημάτων των Συλλογών 
των Ειδικών Περιφερειακών Υπηρεσιών 

1. Η χορήγηση βεβαίωσης ότι τα αγαθά που προορί¬ 
ζονται προς εξαγωγή από την ελληνική επικράτεια δεν 
είναι μνημεία (άρθρο 34 του ν. 3028/2002 και παρ. 2 του 
άρθρου 10 του π.δ. 941/1977). 

2. Η χορήγηση αδείας για την παραγωγή, αναπαρα¬ 
γωγή και διάδοση στο κοινό για άμεσο ή έμμεσο οι¬ 
κονομικό ή εμπορικό σκοπό, εκμαγείων, αντιγράφων 
ή απεικονίσεων μνημείων, που ανήκουν στο Δημόσιο, 
είτε ακινήτων που βρίσκονται σε αρχαιολογικούς χώρους 
και ιστορικούς τόπους ή είναι μεμονωμένα, είτε κινητών 
που βρίσκονται σε μουσεία ή συλλογές του Δημοσίου 
με οποιονδήποτε τρόπο και μέσο (άρθρο 46, παρ. 4 του 
ν. 3028/2002). 

3. Η χορήγηση άδειας για τη φωτογράφηση, τη μελέτη, 
τη σχεδίαση, ή τη δημοσίευση δημοσιευμένων κινητών 
αρχαίων. 

Η. Στους Προϊσταμένους τωνΤμημάτων Συντήρησης 
Αρχαιοτήτων και Έργων Τέχνης και Συντήρησης, Χημι¬ 
κών και Φυσικών Ερευνών και Αρχαιομετρίας των Ειδι¬ 
κών Περιφερειακών Υπηρεσιών 

Εισηγήσεις για άδειες δειγματοληψίας σε συνεργασία 
με το αρμόδιο Τμήμα Συλλογών. 

Θ. Στους Προϊσταμένους των Τμημάτων Διοικητικής, 
Οικονομικής και Τεχνικής Υποστήριξης της Εφορείας 
Εναλίων Αρχαιοτήτων, της Εφορείας Παλαιοανθρωπο¬ 
λογίας - Σπηλαιολογίας, του Νομισματικού Μουσείου, 
του Επιγραφικού Μουσείου,του Μουσείου ΑσιατικήςΤέ- 
χνης,του Μουσείου Νεώτερου Ελληνικού Πολιτισμού και 
του Μουσείου Ελληνικών Λαϊκών Μουσικών Οργάνων 
«Φοίβος Ανωγειανάκης» - Κέντρο Εθνομουσικολογίας. 

1. Αποφάσεις κατατάξεως του προσωπικού ιδιωτικού 
δικαίου ορισμένου χρόνου (ΙΔΟΧ). 

2. Υποβολή των κατά περίπτωση απαραίτητων σύμφω¬ 
να με την κείμενη νομοθεσία δηλώσεων που αφορούν 
στο προσωπικό ιδιωτικού δικαίου ορισμένου χρόνου 
(ΙΔΟΧ) προς ασφαλιστικούς φορείς, ΟΑΕΔ κ.λπ.. 

3. Βεβαιώσεις και πιστοποιητικά που αφορούν στην 
υπηρεσιακή κατάσταση των υπαλλήλων με σχέση ερ¬ 
γασίας ιδιωτικού δικαίου ορισμένου χρόνου. 

4. Αποφάσεις χορηγήσεως στους υπαλλήλους, με οι- 
αδήποτε σχέση εργασίας, αναρρωτικών αδειών, αδειών 
κυήσεως και λοχείας, μητρότητας, καθώς και τα έγγρα¬ 
φα παραπομπής των υπαλλήλων σε υγειονομική εξέτα¬ 
ση για λόγους ασθένειας με ή χωρίς αποδοχές, ειδικής 
άδειας απουσίας για συμμετοχή σε εξετάσεις εκπαιδευ¬ 
τικών ιδρυμάτων. 

5. Απλά διαβιβαστικά έγγραφα αιτημάτων και υπηρε¬ 
σιακών μεταβολών των υπαλλήλων στο ΥΠ.ΠΟ.Α.. 

6. Η χορήγηση άδειας ελεύθερης επίσκεψης σε μου¬ 
σεία και αρχαιολογικούς χώρους σε όσους έχουν το προς 
τούτο δικαίωμα, σύμφωνα με τις κείμενες διατάξεις. 

Άρθρο 4 

Μεταβίβαση αρμοδιοτήτων στους Προϊσταμένους 
των Περιφερειακών Υπηρεσιών της Γενικής Διεύθυν¬ 
σης Αναστήλωσης, Μουσείων και Τεχνικών Έργων του 
ΥΠΠΟΑ, που λειτουργούν σε επίπεδο Διεύθυνσης, εκτός 
των περιπτώσεων που εμπίπτουν στην αρμοδιότητα 
των Κεντρικών Συμβουλίων (παρ. 5 του άρθρου 50 του 


ν. 3028/2002) και κατά λόγον αρμοδιότητας της κάθε 
Υπηρεσίας σύμφωνα με τον Οργανισμό του ΥΠΠΟΑ, ως 
εξής: 

Α. Στους Προϊσταμένους των Περιφερειακών Υπηρε¬ 
σιών: 

1. Η χορήγηση άδειας για: 

α) την εγκατάσταση ή τη λειτουργία βιοτεχνικής ή 
εμπορικής επιχείρησης, 

β) την τοποθέτηση τηλεπικοινωνιακών ή άλλων εγκα¬ 
ταστάσεων, 

γ) την επιχείρηση οποιοσδήποτε τεχνικού ή άλλου 
έργου ή εργασίας, 

δ) την οικοδομική δραστηριότητα μέχρι 400τ.μ. συνο¬ 
λικής δόμησης και μέχρι τριών ορόφων πλέον του ισο¬ 
γείου, πλησίον νεωτέρου μνημείου ή εντός ιστορικού 
τόπου αρμοδιότητάς τους, εφόσον κριθεί ότι οι ανωτέρω 
εγκαταστάσεις κ.λπ., δεν επιφέρουν με άμεσο ή έμμεσο 
τρόπο καταστροφή, βλάβη, ρύπανση ή αλλοίωση της 
μορφής του μνημείου, του χώρου ή του τόπου (άρθρα 
10,12 παρ. 4, και άρθρο 16 του ν. 3028/2002). 

2. Η χορήγηση άδειας για: α) εκμετάλλευση λατομεί¬ 
ου και πόρισμά οικοδομικών υλικών εντός λατομικών 
περιοχών και για τη διενέργεια μεταλλευτικών ερευνών 
(άρθρο 10, παρ. 2 του ν. 3028/2002), β) για εκμετάλλευση 
λατομείου ή μεταλλείου και πορισμό οικοδομικών υλι¬ 
κών, όταν η απόσταση από μνημείο, αρχαιολογικό χώρο 
ή ιστορικό τόπο είναι μεγαλύτερη από δύο χιλιόμετρα 
(άρθρα 10, παρ. 2 και 12, παρ. 4 σε συνδυασμό με το 
άρθρο 16 του αυτού νόμου). 

3. Η χορήγηση άδειας σε ενεργούς οικισμούς ή τμήμα¬ 
τά τους που αποτελούν ιστορικούς τόπους, καθώς και σε 
μη ενεργούς οικισμούς ή τμήματά τους, που βρίσκονται 
εντός σχεδίου πόλεως ή των ορίων νομίμως υφισταμέ¬ 
νων ενεργών οικισμών και αποτελούν ιστορικούς τό¬ 
πους, για 

α) την ανέγερση νέων κτισμάτων, εφόσον συνάδουν 
από πλευράς όγκου, δομικών υλικών και λειτουργίας με 
το χαρακτήρα του οικισμού, 

β) την αποκατάσταση ερειπωμένων κτισμάτων, εφό¬ 
σον τεκμηριώνεται η αρχική τους μορφή, 

γ) την κατεδάφιση υφισταμένων κτισμάτων, εφόσον 
δεν αλλοιώνεται ο χαρακτήραςτου συνόλου ή έχουν χα- 
ρακτηρισθεί ετοιμόρροπα κατά τις διατάξεις του άρθρου 
41 του ν. 3028/2002, 

δ) την εκτέλεση οποιοσδήποτε έργου στα υφιστάμενα 
κτίσματα, στους ιδιωτικούς ακάλυπτους και τους κοι¬ 
νόχρηστους χώρους, λαμβανομένου πάντα υπόψη του 
χαρακτήρα του οικισμού, ως αρχαιολογικού χώρου ή 
ιστορικού τόπου, 

ε) τη χρήση κτίσματος ή των ελεύθερων χώρων του, 
εφόσον εναρμονίζεται με το χαρακτήρα και τη δομή τους 
(άρθρο 14 παρ. 1 και 2 και άρθρο 16 του ν. 3028/2002). 

4. Η έγκριση κάθε εργασίας, επέμβασης ή αλλαγής 
χρήσης σε ακίνητα μνημεία (άρθρο 10, παρ. 4 του 
ν. 3028/2002). 

5. Η διακοπή εργασιών που εκτελούνται σε ακίνητο 
μνημείο ή στο περιβάλλον του, κατά παράβαση των 
διατάξεων της παραγράφου 5 του άρθρου 10 του 
ν. 3028/2002 και παρ. 14γ άρθρο 73. 

6. Η λήψη των αναγκαίων μέτρων συντήρησης ή στε¬ 
ρέωσης και εν γένει προστασίας ετοιμόρροπου ακινήτου 

μνημείου και η δυνατότητα καταλογισμού του συνόλου 
ή μέρους της σχετικής δαπάνης σε βάρος των υπόχρε¬ 
ων σε περίπτωση αδράνειας ή καθυστέρησης αυτών να 
προβούν στην εκτέλεση των ανωτέρω εργασιών, καθώς 
και στην περίπτωση που αυτές κρίνονται ανεπαρκείς 
(άρθρο 11 παρ. 2 του ν. 3028/2002). 

7. Η εκτέλεση επειγουσών εργασιών συντήρησης, στε¬ 
ρέωσης και προστασίας ακινήτων μνημείων, ιδιαιτέρως 
σε περιπτώσεις ετοιμορροπίας (άρθρο 40, παρ. 2 και άρ¬ 
θρο 41, παρ. 3 του ν. 3028/2002). 

8. α) Η εκπόνηση μελετών και η εκτέλεση αρχαιολογι¬ 
κών έργων που περιλαμβάνονται στο εγκεκριμένο από 
το Κ.Α.Σ. ή το Κ.Σ.Ν.Μ. πρόγραμμα δράσηςτων Υπηρεσι¬ 
ών (άρθρα 37,40, παρ. 1 και 43, παρ. 1 τουν. 3028/2002). 

β) Η εκτέλεση εργασιών μεταφοράς ή μετακίνησης ακι¬ 
νήτου μνημείου ή απόσπασης γλυπτικών, ζωγραφικών, 
ψηφιδωτών, διακοσμητικών ή άλλων στοιχείων ακινήτου 
επίσης μνημείου, εφόσον έχει εκδοθεί σχετική εγκριτική 
απόφαση, ή η εκτέλεση των εργασιών αυτών χωρίς υπαί¬ 
τια καθυστέρηση και χωρίς άλλη διατύπωση, εάν παρί- 
σταται επείγουσα ανάγκη (άρθρο 42 του ν. 3028/2002). 

γ) Η εκτέλεση επειγουσών εργασιών συντήρησης, 
στερέωσης και προστασίας ετοιμόρροπων μνημείων 
(άρθρα 40 παρ. 2,41 παρ. 3,43 παρ. 2 του ν. 3028/2002). 

9. Η έκδοση σημάτων και πρωτοκόλλων, με τα οποία 
διαπιστώνεται η πλήρωση των προϋποθέσεων, από τις 
οποίες απορρέουν έννομες συνέπειες, σύμφωνα με τη 
διάταξη της παρ. 14 του άρθρου 73 του ν. 3028/2002. 

10. Οι εγκρίσεις μετακίνησης εκτός έδρας του υφι¬ 
στάμενου προσωπικού της Διευθύνσεως εντός των γε¬ 
ωγραφικών ορίων της περιφέρειας αρμοδιότητάς τους 
(π.δ. 4/2018). 

11. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδια η Υπηρεσία τους 
και η διαβίβαση στις αρμόδιες Διευθύνσεις της Κ.Υ. του 
ΥΠ.ΠΟ.Α. θεμάτων, για τα οποία είναι αρμόδιο να γνω- 
μοδοτήσει το Κεντρικό Αρχαιολογικό Συμβούλιο ή το 
Κεντρικό Συμβούλιο Νεωτέρων Μνημείων (άρθρα 49, 
παρ. 2 και 50, παρ. 5 του ν. 3028/2002). 

12. Η σύνταξη έκθεσης τεκμηρίωσης για το χαρα¬ 
κτηρισμό νεωτέρων ακινήτων μνημείων (άρθρο 6 του 
ν. 3028/2002). 

13. Η σύνταξη έκθεσης τεκμηρίωσης για το χαρακτη¬ 
ρισμό ιστορικών τόπων μεταγενεστέρων του 1830 (άρ¬ 
θρο 16 σε συνδυασμό με τα άρθρα 12,13,14 και 15 του 
ν. 3028/2002). 

14. Η σύνταξη έκθεσης τεκμηρίωσης για το χαρα¬ 
κτηρισμό νεωτέρων κινητών μνημείων (άρθρο 20 του 
ν. 3028/2002). 

15. Όλες οι ενέργειες που προβλέπονται από τις διατά¬ 
ξεις του άρθρου 22 σχετικά με την κατάσχεση (αναγκα¬ 
στική ή συντηρητική) μεταγενέστερων του 1830 κινητών 
μνημείων (άρθρο 22 του ν. 3028/2002). 

16. Η διαχείριση των έργων που εμπίπτουν στο πεδίο 
αρμοδιότηταςτης οικείας Διεύθυνσης, ως Προϊσταμένης 
Αρχής, σύμφωνα με το π.δ. 263/1987, τον ν. 2947/2001 
(ΦΕΚ Α' 228) και το π.δ. 4/2018. 

17. Η χορήγηση άδειας εκτέλεσης έργου ή έγκριση 
Μελετών Περιβαλλοντικών Επιπτώσεων σε περιοχές 
που δεν υπάρχουν μνημεία και δεν απαιτείται γνώμη 
Συμβουλίου. 


18. Πράξεις εκκαθάρισης δαπανών και κάθε σχετι¬ 
κή απόφαση όπως ορίζεται στο π.δ. 113/2010 και τον 
ν. 4270/2014 όπως έχουν τροποποιηθεί και ισχύουν. 

19. Αποφάσεις απευθείας ανάθεσης κατόπιν διαπραγ¬ 
ματεύσεων, συμβάσεις και σχετικές πράξεις, όταν προ- 
καλείται δαπάνη μέχρι του ποσού των 20.000,00 €, μη 
συμπεριλαμβανομένου του Φ.Π.Α., αναπροσαρμοζόμενη 
σύμφωνα με την κείμενη νομοθεσία. Οι απευθείας ανα¬ 
θέσεις επιτρέπονται, εφόσον δεν παραβιάζουν διατάξεις 
της κείμενης νομοθεσίας. 

20. Αποφάσεις και εντολές που αφορούν σε προκη¬ 
ρύξεις διαγωνισμών (πρόχειρων, δημόσιων ή διεθνών) 
καθώς και κάθε σχετική με αυτές απόφαση ή πράξη, 
εκτός των ειδικών περιπτώσεων που προβλέπονται 
από την κείμενη νομοθεσία και με την επιφύλαξη των 
διατάξεων του π.δ. 263/1987, όπως συμπληρώθηκε από 
το ν. 2947/2001 (ΦΕΚ Α'228). 

21. Αποφάσεις και εντολές που αφορούν στην προκή¬ 
ρυξη θέσεων προσωπικού ιδιωτικού δικαίου ορισμένου 
χρόνου (ΙΔΟΧ), σε κάθε σχετική με αυτή απόφαση ή πρά¬ 
ξη, καθώς και στη λύση της σχέσεως εργασίας, σύμφωνα 
με την κείμενη νομοθεσία. 

22. Η χορήγηση άδειας αιτημάτων παραχώρησης ιστο¬ 
ρικών τόπων αρμοδιότητάς τους και νεωτέρων μνημείων 
σε φορείς του Δημοσίου, των ΟΤΑ αλλά και ιδιωτών για 
την πραγματοποίηση εκδηλώσεων, που συνάδουν με τον 
χαρακτήρα των μνημείων, κατ' εφαρμογή του άρθρου 
46 του ν. 3028/2002. 

Άρθρο 5 

Μεταβίβαση γενικών αρμοδιοτήτων στους Προϊστα¬ 
μένους Τμημάτων των Περιφερειακών Υπηρεσιών της 
Γενικής Διεύθυνσης Αναστήλωσης, Μουσείων και Τεχνι¬ 
κών Έργων του ΥΠΠΟΑ, ως εξής: 

1. Απαντήσεις σε πολίτες ή φορείς για θέματα αρμο¬ 
διότητας του οικείου Τμήματος. 

2. Εγκρίσεις για τη θέση εγγράφων αρμοδιότητάς τους 
στο Αρχείο, χορηγήσεις αντιγράφων των εγγράφων αυ¬ 
τών, γνωστοποιήσεις διοικητικών εγγράφων κατά το άρ¬ 
θρο 5 του ν. 2690/1999 και τις διατάξειςτου ν. 4305/2014. 

3. Προπαρασκευαστικά, υπομνηστικά και γενικά όλα 
τα διαδικαστικά έγγραφα της αρμοδιότητάς τους. 

4. Προγραμματισμός και εισήγηση για τις μετακινήσεις 
εκτός έδρας των υπαλλήλων του οικείου Τμήματος. 

5. Προγραμματισμός και εισήγηση για τις άδειες επι- 
δημίαςτων ΠΕ δικαιούχων υπαλλήλων του οικείουΤμή- 
ματος. 

6. Εισήγηση για την πρόσληψη προσωπικού για την 
εκτέλεση έργων δι' αυτεπιστασίας από τη Διεύθυνση 
στην οποία υπάγονται. 

Άρθρο 6 

Μεταβίβαση ειδικών αρμοδιοτήτων στους Προϊστα¬ 
μένους Τμημάτων των Περιφερειακών Υπηρεσιών της 
Γενικής Διεύθυνσης Αναστήλωσης, Μουσείων και Τεχνι¬ 
κών Έργων του ΥΠΠΟΑ, ως εξής: 

Α. Στον Προϊστάμενο του Τμήματος Προστασίας Νε¬ 
ωτέρων Μνημείων και Κινητών Πολιτιστικών Αγαθών 

1. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε ακίνητου νεώτερου μνημεί¬ 
ου (άρθρο 4 παρ. 2 του ν. 3028/2002). 

2. Η επιβολή στον ιδιοκτήτη ακινήτου της υποχρέωσης 
να επιτρέψει την υπό όρους επίσκεψη νεώτερου μνημεί¬ 
ου που διατηρείται εντόςτης ιδιοκτησίαςτου, καθώς και 
τη φωτογράφηση και μελέτη αυτού (άρθρο 9, παρ. 3 και 
άρθρο 11 του ν. 3028/2002). 

3. Οι ενέργειες που είναι απαραίτητες για τη φύλαξη 
και τη συντήρηση κινητών μνημείων, που ευρίσκονται 
στην κατοχή ή την κυριότητα τρίτων (άρθρο 27 του 
ν. 3028/2002). 

4. Η υπηρεσιακή αλληλογραφία που αφορά σε αναζή¬ 
τηση στοιχείων τεκμηρίωσης των μνημείων. 

Β. Στον Προϊστάμενο του Τμήματος Μελετών και Έρ¬ 
γων Αναστήλωσης Μνημείων, Μουσείων και Πολιτιστι¬ 
κών Κτηρίων 

1. Η υπηρεσιακή αλληλογραφία που αφορά σε αναζή¬ 
τηση στοιχείων τεκμηρίωσης, παθολογίας και κατάστα¬ 
σης διατήρησης των μνημείων. 

2. Η χορήγηση στατιστικών στοιχείων για διεθνή κεί¬ 
μενα αρμοδιότηταςΤμήματος. 

3. Η εισήγηση για την εκπόνηση μελετών αρμοδιότη¬ 
τας του Τμήματος και ένταξη στο Πρόγραμμα Δράσης 
της Υπηρεσίας. 

4. Η μελέτη και εκτέλεση τεχνικού έργου στερέωσης, 
αποκατάστασης, αναστήλωσης, συντήρησης, διαμόρ¬ 
φωσης χώρων, των προϊστορικών, κλασικών και ελλη¬ 
νιστικών μνημείων και μνημείων ρωμαϊκής περιόδου 
παλαιοχριστιανικών, βυζαντινών και μεταβυζαντινών 
μνημείων, των νεότερων εκκλησιαστικών μνημείων, των 
νεότερων και σύγχρονων μνημείων, σε συνεργασία με 
τις αντίστοιχες Εφορείες Αρχαιοτήτων και τις κεντρικές 
ΥπηρεσίεςτηςΓΔΑΜΤΕ. Επίσης, την τεχνική υποστήριξη 
των αρχαιολογικών έργων των Εφορειών Αρχαιοτήτων. 

5. Η μελέτη και εκτέλεση τεχνικού έργου για την επέ¬ 
κταση, διαρρύθμιση, διασκευή, επισκευή και διαμόρφω¬ 
ση μουσείων και πολιτιστικών κτιρίων, όπως επίσης και 
του περιβάλλοντος χώρου των παραπάνω κτιρίων, των 
αρχαιολογικών αποθηκών, φυλακίων, χώρων υγιεινής 
και λοιπών βοηθητικών κτιρίων, που εξυπηρετούν τους 
αρχαιολογικούς χώρους και για κάθε νέα κατασκευή 
μέσα σε αρχαιολογικούς χώρους, σε συνεργασία με τις 
αντίστοιχες Εφορείες Αρχαιοτήτων και τις κεντρικές Υπη¬ 
ρεσίες της ΓΔΑΜΤΕ. 

Γ. Στον Προϊστάμενο τουΤμήματοςΣυντήρησης Νεω- 
τέρων Μνημείων και'ΕργωνΤέχνης 

1. Η υπηρεσιακή αλληλογραφία για την εκτέλεση ερ¬ 
γασιών μεταφοράς ή μετακίνησης ακινήτου μνημείου ή 
απόσπασης γλυπτικών, ζωγραφικών, ψηφιδωτών, διακο- 
σμητικών ή άλλων στοιχείων ακινήτου επίσης μνημείου, 
εφόσον έχει εκδοθεί σχετική εγκριτική απόφαση, ή η 
εκτέλεση των εργασιών αυτών χωρίς υπαίτια καθυστέ¬ 
ρηση και χωρίς άλλη διατύπωση, εάν παρίσταται επεί¬ 
γουσα ανάγκη (άρθρο 42 του ν. 3028/2002). 

2. Η υπηρεσιακή αλληλογραφία για την εκτέλεση επει- 
γουσών εργασιών συντήρησης, στερέωσης και προστα¬ 
σίας ετοιμόρροπων μνημείων (άρθρα 40 παρ. 2,41 παρ. 
3,43 παρ. 2 του ν. 3028/2002). 

3. Η υπηρεσιακή αλληλογραφία για την τήρηση των 
διαδικασιών και η σχετική έγκριση για την εξαγωγή νε- 


ώτερων αντικειμένων, εφόσον έχει εκδοθεί η σχετική 
άδεια εκτός περιπτώσεων της παρ. 11 του άρθρου 34 
του ν. 3028/2002. 

4. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε κινητού νεώτερου μνημείου 
(άρθρο 4 παρ. 2 του ν. 3028/2002) καθώς και του διακό¬ 
σμου ακινήτων νεώτερων μνημείων, σε συνεργασία με 
τοΤμήμα Προστασίας Νεωτέρων Μνημείων και Κινητών 
Πολιτιστικών Αγαθών και τη Διεύθυνση Συντήρησης Αρ¬ 
χαίων και Νεωτέρων Μνημείων του ΥΠΠΟΑ. 

5. Όλες οι ενέργειες που είναι απαραίτητες για τη συ¬ 
ντήρηση κινητών μνημείων, που ευρίσκονται στην κατο¬ 
χή ή την κυριότητα τρίτων (άρθρο 27 του ν. 3028/2002). 

6. Εισηγήσεις για άδειες δειγματοληψίας σε συνεργα¬ 
σία με το αρμόδιο Τμήμα Αρχαιοτήτων. 

Δ. Στον Προϊστάμενο του Τμήματος Διοικητικής και 
Οικονομικής Υποστήριξης 

1. Αποφάσεις κατατάξεωςτου προσωπικού ιδιωτικού 
δικαίου ορισμένου χρόνου. 

2. Υποβολή των κατά περίπτωση απαραίτητων σύμφω¬ 
να με την κείμενη νομοθεσία δηλώσεων που αφορούν 
στο προσωπικό ιδιωτικού δικαίου ορισμένου χρόνου 
(ΙΔΟΧ) προς ασφαλιστικούς φορείς, Ο.Α.Ε.Δ. κ.λπ.. 

3. Βεβαιώσεις και πιστοποιητικά που αφορούν στην 
υπηρεσιακή κατάσταση των υπαλλήλων με σχέση ερ¬ 
γασίας ιδιωτικού δικαίου ορισμένου χρόνου. 

4. Αποφάσεις χορηγήσεως στους υπαλλήλους, με οι- 
αδήποτε σχέση εργασίας, αναρρωτικών αδειών, αδειών 
κυήσεως και λοχείας, μητρότητας, καθώς και τα έγγρα¬ 
φα παραπομπής των υπαλλήλων σε υγειονομική εξέτα¬ 
ση για λόγους ασθένειας με ή χωρίς αποδοχές, ειδικής 
άδειας απουσίας για συμμετοχή σε εξετάσεις εκπαιδευ¬ 
τικών ιδρυμάτων. 

5. Απλά διαβιβαστικά έγγραφα αιτημάτων και υπηρε¬ 
σιακών μεταβολών των υπαλλήλων στο ΥΠ.ΠΟ.Α.. 

Άρθρο 7 

Τελικές Διατάξεις 

Όπου γνωμοδοτούν για τα ανωτέρω θέματα το Κεντρι¬ 
κό Αρχαιολογικό Συμβούλιο ή το Κεντρικό Συμβούλιο 
Νεωτέρων Μνημείων, η αρμοδιότητα εκδόσεωςτων σχε¬ 
τικών διοικητικών πράξεων παραμένει στην Κεντρική 
Υπηρεσία του ΥΠ.ΠΟ.Α.. 

Άρθρο 8 

Έναρξη Ισχύος 

1. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρού¬ 
σας απόφασης καταργείται κάθε προγενέστερη ρύθμιση 
που αφορά σε θέματα που ρυθμίζονται με την παρούσα 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2018 

Η Υπουργός 

ΛΥΔΙΑ ΚΟΝΙΟΡΔΟΥ 

